২০১০ ফিফা বিশ্বকাপ গ্রুপ এইচ
২০১০ ফিফা বিশ্বকাপের এইচ গ্রুপের খেলা অনুষ্ঠিত হবে ১৬ থেকে ২৫ জুন, ২০১০ পর্যন্ত। এই গ্রুপের প্রতিদ্বন্দীতাকারী দলগুলোর মধ্যে আছে বর্তমান উয়েফা ইউরো বিজয়ী স্পেন, সুইজারল্যান্ড, হন্ডুরাস, এবং চিলি। স্পেন ও চিলি ১৯৫০ সালের বিশ্বকাপে একই গ্রুপে প্রতিদ্বন্দীতা করেছিলো। সেবার ঐ গ্রুপ থেকে একমাত্র স্পেন পরবর্তী পর্বে যাবার যোগ্যতা অর্জন করে। এছাড়া ১৯৬২ সালে চিলি ও সুইজারল্যান্ড একই গ্রুপে খেলেছিলো। ঐ বার বিশ্বকাপের স্বাগতিক দেশ ছিলো চিলি, এবং তারা বিশ্বকাপে কোয়ার্টার ফাইনাল পর্যন্ত যেতে সমর্থ হয়। ১৯৬৬ সালে সুইজারল্যান্ড ও স্পেন একই গ্রুপে খেললেও তাদের কেউই প্রথম রাউন্ডের গণ্ডি পেরোতে পারেনি। হন্ডুরাস ও চিলিও ১৯৮২-এর বিশ্বকাপে একই গ্রুপে প্রতিদ্বন্দীতা করে। এই গ্রুপের চ্যাম্পিয়ন দল দ্বিতীয় পর্বে জি গ্রুপের রানার্স-আপ দলের মুখোমুখি হবে। অপর দিকে এই গ্রুপের রানার্স-আপ দল প্রতিদ্বন্দীতা করবে জি গ্রুপের চ্যাম্পিয়ন দলের সাথে। এই গ্রুপের পরিসংখ্যান টেবিল নিচে উল্লেখ করা হলো। উৎস: ফিফা শ্রেণীবিভাগের নিয়মাবলী: টাই-ভঙ্গের মানদণ্ড